钦定古今图书集成/明伦汇编/氏族典/第431卷 > 赵鉴
## 钦定古今图书集成/明伦汇编/氏族典/第431卷 > 赵鉴

按《金史赵鉴传》，“鉴字择善，济南章丘人。宋建炎二年
进士，调庐州司理参军，弃官还乡里。齐国建，除历城
丞，转长清令。刘豫召见，迁直秘阁，提举泾原路弓箭
手。齐废，除知城阳军，改山东东路转运副使，摄行台
左司郎中，以母忧解职。天德初，起为济州刺史，移涿
州。海陵召鉴入朝，应对失旨，遣还郡。俄知火山军，以”
病免。大定初，起知宁海军，再迁镇西军节度使，改河
北西路转运使，致仕，卒。